Subject: Just a short story

From: Cyril Slobin <[email-masked]>
Date: Sun, 7 Jul 2002 18:38:25 +0400 (MSD)

zu vu ki ku mi te vecnu ko'a goi le botpi be le vanju pe la campan.
.i ko'a cpana le jubme
.i lei vanju cu se botpi
.i le gacri cu ve botpi
.i mi troci co kalri ko'a
.i ko denpa
.i snada
.i le gacri cu se cecla
.i vofli
.i se cirko
.i ko'a se kalri
.i ko'a botpi fo no da
.i xu ko'a ca'a botpi
.i mi bevri lei vanju le kabri
.i le kabri cu culno
.i ko'a kunti
.i ko'a botpi no da
.i xu ko'a za'o botpi
.i mi pinxe lei vanju
.i mi juxre pencu ko'a
.i ko'a farlu
.i porpi
.i mi pu jinvi le du'u lo botpi pe la campan na ka'e porpi
.i xu mi pinxe du'e da

-- 
Cyril Slobin <[email-masked]>